Αριθ. C 319/52 Επίσημη Εφημερίδα των Ευρωπαϊκών Κοινοτήτων 30. 11. 87 
Γνωμοδότηση για την πρόταση απόφασης του Συμβουλίου όσον αφορά ένα κοινοτικό πρόγραμμα 
για τη δημιουργία και την ανάπτυξη δικτύου κέντρων επιχειρήσεων και καινοτομίας 
(87/C 319/16) 
Στις 5 Φεβρουαρίου 1987 και σύμφωνα με τις διατάξεις του άρθρου 198 της Συνθήκης για την 
ίδρυση της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη 
γνωμοδότηση της Οικονομικής και Κοινωνικής Επιτροπής για την παραπάνω πρόταση. 
Το τμήμα περιφερειακής ανάπτυξης, χωροταξίας και πολεοδομίας, στο οποίο ανατέθηκε η 
προετοιμασία των σχετικών εργασιών, υιοθέτησε τη γνωμοδότηση του στις 15 Ιουλίου 1987, με 
βάση την εισηγητική έκθεση του κ. Βασιλάρα. 
Η Οικονομική και Κοινωνική Επιτροπή εξέδωσε κατά τη 248η σύνοδο ολομέλειας (συνεδρίαση 
της 23ης Σεπτεμβρίου 1987) ομόφωνα την ακόλουθη γνωμοδότηση: 
Εισαγωγή 
Αν και η παρούσα πρόταση αποτελεί μέρος του προγράμ­
ματος ενεργειών υπέρ των μικρομεσαίων επιχειρήσεων 
(ΜΜΕ) για το οποίο ζητείται τώρα η γνωμοδότηση της 
Οικονομικής και Κοινωνικής Επιτροπής, πρέπει εντού­
τοις να εξετασθεί σαν ένα μέτρο περιφερειακής πολιτικής. 
Από την άλλη πλευρά, προορισμός του είναι να συμπλη­
ρώσει και όχι να επικαλύψει διάφορα άλλα μέτρα του 
προγράμματος δράσης. Προτείνεται η διάδοση των νέων 
τεχνολογικών προόδων και της καινοτομίας στις λιγότερο 
ευνοημένες περιοχές της Κοινότητας καθώς και η 
ενίσχυση της αναδιάρθρωσης των βιομηχανικών περιο­
χών που βρίσκονται σε μαρασμό. Το τμήμα περιφερειακής 
ανάπτυξης, χωροταξίας και πολεοδομίας επιφορτίσθηκε 
με την κατάρτιση γνωμοδότησης, δηλαδή να καθορίσει 
κατά πόσον η εφαρμογή του προτεινόμενου κανονισμού 
μπορεί να δώσει ώθηση στην περιφερειακή ανάπτυξη, να 
βελτιώσει την οικονομική δομή και να δημιουργήσει νέες 
θέσεις απασχόλησης στις μειονεκτικές περιοχές. 
Η ΟΚΕ συμφωνεί, γενικά, με τον προτεινόμενο κανονι­
σμό. Επιθυμεί, ωστόσο να διατυπώσει τις παρατηρήσεις 
που ακολουθούν: 
Γενικές παρατηρήσεις 
1. Η πρόταση φαίνεται να είναι προσανατολισμένη 
προπάντων προς τις μικρομεσαίες βιομηχανικές επιχειρή­
σεις. Ενώ είναι αναγνωρισμένο ότι η περιφερειακή 
ανάπτυξη πρέπει κυρίως να στηρίζεται στην προώθηση 
των μικρών επιχειρήσεων, είναι εξίσου αναγνωρισμένο 
ότι υπάρχουν πολλές δυνατότητες για τις μικρές επιχειρή­
σεις στους τομείς των υπηρεσιών και της βιοτεχνίας. 
Ακόμη και οι τουριστικές υπηρεσίες, οι οποίες φαινο­
μενικά δεν εμπίπτουν στο πεδίο εφαρμογής της απόφασης, 
μπορούν να εξελιχθούν σε αυτοματοποιημένες (με τη 
χρήση υπολογιστών) ΜΜΕ και να διαθέσουν νέα προϊ­
όντα στην αγορά. Είναι σημαντικό ωστόσο να αναγνωρι­
σθεί το γεγονός ότι οι μεταποιητικές επιχειρήσεις είναι ο 
παράγοντας-κλειδί για την ανάπτυξη των μειονεκτικών 
περιοχών. 
Θα ήταν χρήσιμο ακόμα να εντοπίζονται σε όλους αυτούς 
τους τομείς καθώς και στον τομέα των υπηρεσιών οι ενδε­
χόμενοι επιχειρηματίες, οποιαδήποτε νομική μορφή κι αν 
έχουν οι επιχειρήσεις τους, συμπεριλαμβανομένης της 
μορφής του συνεταιρισμού, και να τους προσφέρεται βοή­
θεια με τη μορφή εκπαίδευσης κυρίως σε ό,τι αφορά τις 
διοικητικές διαδικασίες και τις τεχνικές διοίκησης επιχει­ρήσεων στις περιπτώσεις κατά τις οποίες οι εθνικές κυβερ­
νήσεις δεν έχουν θεσπίσει κατάλληλο πρόγραμμα. Για 
παράδειγμα, ομάδες βιοτεχνών θα μπορούσαν να δημιουρ­
γήσουν συνεταιριστικές ενώσεις. 
2. Η ΟΚΕ επισημαίνει ότι, σύμφωνα με τις εξηγήσεις 
της Επιτροπής τα Κέντρα Επιχειρήσεων και Καινοτομίας 
(ΚΕΚ), όπως καθορίζονται από τον προτεινόμενο κανονι­
σμό, δεν πρέπει να συγχέονται με τα υπάρχοντα «κέντρα 
επιχειρήσεων», που έχουν καθιερωθεί από τα κράτη μέλη, 
μερικά από τα οποία λειτουργούν αρκετά καλά αλλά δεν 
πληρούν τις ίδιες προϋποθέσεις. Διαφέρουν επίσης και 
από τα «κέντρα πληροφόρησης» που προβλέπονται από 
το πρόγραμμα δράσης υπέρ των ΜΜΕ. Η ΟΚΕ φοβάται 
ακόμη ότι ενδέχεται να υπάρξει σύγχυση όσον αφορά τις 
διαφορετικές αυτές έννοιες και τείνει να πιστεύει ότι στις 
περιοχές στις οποίες συνυπάρχουν ΚΕΚ και «κέντρα πλη­
ροφόρησης», η λογική λύση θα είναι να συνεργασθούν 
και αργότερα να συγχωνευθούν. Για να αποφευχθεί η 
επικάλυψη των πρωτοβουλιών είναι απαραίτητο όπως η 
κυβέρνηση ενός κράτους μέλους πληροφορείται, τουλά­
χιστον, την ύπαρξη σχεδίων που αποβλέπουν στην 
δημιουργία ενός ΚΕΚ στην επικράτεια του. 
3. Δεν πρέπει να λησμονείται ότι αντικειμενικός στό­
χος του κοινοτικού προγράμματος είναι η ενθάρρυνση 
της δημιουργίας υγιών επιχειρήσεων που έχουν σαν προ­
σανατολισμό τη δημιουργία νέων θέσεων απασχόλησης. 
Τα ΚΕΚ έχουν σχεδιασθεί ειδικά για την περιφερειακή 
ανάπτυξη και αποβλέπουν στην ανάπτυξη εταιρειών και­
νοτομίας. Οι κυριότερες τους δραστηριότητες θα περιλαμ­
βάνουν εκπαίδευση ενδεχομένων επιχειρηματιών, παροχή 
βοήθειας και παρακολούθηση κατά την ανάπτυξη του 
προγράμματος, καθώς και ανταλλαγή τεχνικών πληροφο­
ριών μέσω ενός ευρωπαϊκού δικτύου. Ωστόσο, η ΟΚΕ 
πιστεύει ότι τα ΚΕΚ, ως κέντρα υποδοχής που θα προσελ­
κύουν τους ενδεχόμενους επιχειρηματίες της περιοχής, θα 
πρέπει επίσης να συγκεντρώνουν όλες τις απαραίτητες 
πληροφορίες για την εθνική και κοινοτική νομοθεσία και 
να παρέχουν πλήρη τεχνική βοήθεια «στον ίδιο χώρο» 
για να αντιμετωπίζονται όλες οι αποθαρρυντικές, ενδεχο­
μένως, διατυπώσεις που συνεπάγεται η δημιουργία μιας 
επιχείρησης. Αυτή η τεχνική βοήθεια θα πρέπει να περι­
λαμβάνει συμβουλές για τον τρόπο με τον οποίο θα μπορεί 
να εξασφαλισθεί ότι η καινοτομία θα είναι σύμφωνη με 
τις συστάσεις για την προστασία του περιβάλλοντος, πλη­
ροφόρηση για την κοινοτική πολιτική στον τομέα των 
δημόσιων προμηθειών κλπ. 
30. 11.87 Επίσημη Εφημερίδα των Ευρωπαϊκών Κοινοτήτων Αριθ. C 319/53 
Διάρθρωση τωνΚΕΚ 
4. Θα ήταν σημαντικό να αναπτύξει η Επιτροπή μία 
οργανωτική διάρθρωση που να αντικατοπτρίζει τα συμ­
φέροντα των διάφορων χρηματοδοτικών φορέων, τόσο του 
δημόσιου όσο και του ιδιωτικού τομέα. Η διάρθρωση 
αυτή θα πρέπει να είναι κοινή για όλα τα κέντρα και 
να εξασφαλίζει την πλήρη αξιοποίηση, προς το κοινό 
όφελος, όλων των πόρων που διατίθενται για τα ΚΕΚ. 
Οι ευθύνες των εταιρειών που ήδη λειτουργούν με επιτυχία 
για την υποστήριξη της δημιουργίας και ανάπτυξης νέων 
εταιρειών προκειμένου να βελτιωθεί ο οικονομικός ιστός 
σ'ολόκληρη την περιοχή δεν θα πρέπει να υποτιμώνται. 
Εναπόκειται ακριβώς στα ΚΕΚ να ενθαρρύνουν και να 
διευρύνουν την υποστήριξη αυτή. 
Επίσης θα πρέπει να ενθαρρυνθεί και η συμμετοχή των 
επαγγελματικών και κοινωνικών ενώσεων που εκδηλώ­
νουν ενδιαφέρον. 
Χρηματοπιστωτικά προβλήματα 
5. Η Επιτροπή, αλλά και οι εθνικές αρχές, επιβάλλεται, 
λαμβάνοντας τα κατάλληλα μέτρα, να παροτρύνουν τις 
τράπεζες και τους χρηματοπιστωτικούς οργανισμούς που 
συμμετέχουν στη δημιουργία των κέντρων αυτών σε στενή 
συνεργασία με τα πανεπιστήμια, τη βιομηχανία και τις 
τοπικές αρχές να συμπληρώσουν το αρχικό και 
αναπτυξιακό κεφάλαιο που απαιτείται για την περίοδο 
που προηγείται της έναρξης λειτουργίας μιας επιχείρησης 
(αρχικό κεφάλαιο). 
6. Δεδομένου ότι οι πόροι της Κοινότητας είναι περιο­
ρισμένοι, η ΟΚΕ προτείνει όπως η ενίσχυση προς τα 
ΚΕΚ αντικατοπτρίζει το γεγονός ότι δίνεται προτεραιό­
τητα στις περιοχές που είτε κρίνονται ως ιδιαίτερα μειονε­
κτικές, είτε παρουσιάζουν μικρότερη ανάπτυξη είτε είναι 
περιφερειακές. Οπωσδήποτε, η πυκνότητα των ΚΕΚ θα 
πρέπει να είναι τέτοια ώστε να αποφεύγεται ο περιττός 
ανταγωνισμός, πράγμα που θα καταστεί δυνατό με την 
αυστηρή εφαρμογή των κριτηρίων που έχει καθορίσει η 
Επιτροπή για τη δημιουργία των κέντρων αυτών στο 
άρθρο 1 σημείο 2. 
7. Η παροχή από την Κοινότητα χρηματοδοτικής 
υποστήριξης για την έναρξη λειτουργίας των ΚΕΚ θα 
πρέπει να καλύπτει χρονικό διάστημα μέχρι δέκα ετών, 
επειδή στις πιο μειονεκτικές περιοχές θα είναι δύσκολο 
να επιτευχθούν τα επιδιωκόμενα αποτελέσματα και να 
καταστεί το κέντρο οικονομικά ανεξάρτητο μετά από 
πέντε έτη. Οι χρηματοδοτικές παροχές θα πρέπει να είναι 
αρκετά ελαστικές για να προσαρμόζονται στις ειδικές 
τοπικές ανάγκες (π.χ. για την ενοικίαση ή την ανακαίνιση 
Βρυξέλλες, 23 Σεπτεμβρίου 1987. των κτιρίων όπου θα στεγασθούν τα ΚΕΚ, ή και για 
την ανέγερση νέων κτιρίων). Το άρθρο 3 της πρότασης 
φαίνεται να παρέχει τη δυνατότητα για μια τέτοια 
ελαστική ερμηνεία. 
8. Δεδομένου ότι τα κεφάλαια για τη χρηματοδότηση 
των ΚΕΚ προέρχονται από διάφορες πηγές, η Επιτροπή 
πρέπει να δώσει ιδιαίτερη προσοχή στη δέσμη των κρι­
τηρίων που εφαρμόζονται για τη χορήγηση κεφαλαίων 
καθώς και στον λογιστικό έλεγχο της χρησιμοποίησης 
των κεφαλαίων αυτών. 
Εκπαίδευση 
9. Η ΟΚΕ καλεί την Επιτροπή να φροντίσει ώστε τα 
ΚΕΚ που πρόκειται να ιδρυθούν να διαθέτουν προσωπικό 
που έχει εκπαιδευτεί ειδικά για τον σκοπό αυτό και το 
οποίο γνωρίζει τα προβλήματα της συγκεκριμένης περιο­
χής· 
Οπωσδήποτε απαιτείται υψηλός βαθμός επαγγελματικής 
ειδίκευσης σε όλες τις βαθμίδες της διοίκησης επιχειρή­
σεων και της εκπαίδευσης. Το προσωπικό που προσλαμ­
βάνεται θα χρειάζεται επίσης να χρησιμοποιεί το ευρωπα­
ϊκό δίκτυο για τη συμμετοχή σε σεμινάρια και την ανταλ­
λαγή των αντίστοιχων εμπειριών. 
10. Η αρχική αξιολόγηση των σχεδίων πρέπει να είναι 
πολύ διεξοδική για να αυξηθούν οι πιθανότητες επιτυχίας 
τους, αλλά ότι είναι ανάγκη να επιδεικνύεται μέριμνα 
ώστε η διαδικασία επιλογής να μην είναι τόσο αυστηρή 
ώστε να καταλήγει στην απόρριψη σχεδίων τα οποία θα 
μπορούσαν να γίνουν δεκτά, αν ο υποψήφιος επιχειρημα­
τίας παρακολουθούσε προηγουμένως ενα πρόγραμμα 
εκπαίδευσης. Τα εκπαιδευτικά προγράμματα στον τομέα 
της καινοτομίας θα πρέπει να προωθούνται με ενεργητικό­
τητα στην τοπική κοινότητα ώστε σε κάθε ικανό άτομο 
να παρέχονται ίσες ευκαιρίες πρόσβασης στις υπηρεσίες 
των ΚΕΚ. 
Έλεγχος αποτελεσμάτων 
11. Κάθε κέντρο καινοτομίας πρέπει να δημοσιεύει 
ετήσια έκθεση της οποίας ο τύπος θα καθοριστεί από την 
Επιτροπή, ώστε η αποτελεσματικότητα κάθε κέντρου να 
είναι δυνατό να παρακολουθείται και να αξιολογείται από 
την κοινή γνώμη. 
12. Η ΟΚΕ επιδοκιμάζει το γεγονός ότι τα κέντρα θα 
αποτελέσουν ευρωπαϊκό δίκτυο, επειδή ο συντονισμός 
μεταξύ των κέντρων επιτρέπει να ανταλάσσονται πλη­
ροφορίες και να ενημερώνονται οι περιφερειακές αρχές 
σχετικά με τις καινοτομίες ή τις νέες μεθόδους που εφαρ­
μόζονται με επιτυχία αλλού. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT 
Αριθ. C 319/54 Επίσημη Εφημερίδα των Ευρωπαϊκών Κοινοτήτων 30. 11.87 
ΠΑΡΑΡΤΗΜΑ 
στη γνωμοδότηση της Οικονομικής και Κοινωνικής Επιτροπής 
Τροπολογίες που δεν έγιναν δεκτές 
Οι ακόλουθες τροπολογίες που διατυπώθηκαν με βάση τη γνωμοδότηση του τμήματος και κατατέθηκαν 
σύμφωνα με τον εσωτερικό κανονισμό, απορρίφθηκαν κατά τη διάρκεια των συζητήσεων. 
Σημείο 3 
Να προστεθεί δεύτερη παράγραφος: 
«Ωστόσο, ενώ τονίζουμε εκ νέου την ικανοποίηση μας για την έννοια των ΚΕΚ, θα πρέπει να αναγνωρισθεί, 
οπωσδήποτε, ότι συγκριτικά πολύ λίγα κέντρα βρίσκονται ήδη σε λειτουργία, ότι τα αποτελέσματα είναι 
ανάμεικτα και τέλος ότι ενδεχόμενα ορισμένα από τα κριτήρια για τη συγκρότηση και τη λειτουργία τους 
θα χρειαστούν ριζική αναθεώρηση υπό το φως της πρόσφατης εμπειρίας. Σ'αυτές τις περιστάσεις, είναι ίσως 
σκόπιμο, σ'αυτήν τη φάση, να ενισχυθούν η συγκρότηση και τα τρέχοντα έξοδα λιγότερων μάλλον από τα 
70 προτεινόμενα νέα κέντρα.» 
Αιτιολογία 
Η τροπολογία αυτοαιτιολογείται. 
Αποτέλεσμα ψηφοφορίας 
Η τροπολογία απορρίφθηκε με 22 ψήφους υπέρ και μεγάλη πλειοψηφία κατά. 
Σημείο 6 
Να προστεθεί στο τέλος: 
«Στην περίπτωση που οι προτάσεις για την αναδιάρθρωση του Περιφερειακού Ταμείου εγκριθούν στη 
σημερινή τους μορφή, περιορίζοντας έτσι τις περιοχές που δικαιούνται βοηθείας, θα προκύψουν δυσκολίες 
καθώς ορισμένα ΚΕΚ που υπάρχουν ήδη θα βρεθούν σε περιοχές που δε δικαιούνται πλέον βοηθείας. Επίσης 
ενδεχομένως θα αποκλεισθούν περιοχές που θα μπορούσαν να επωφεληθούν από ένα ΚΕΚ. Κάτω από αυτές 
τις περιστάσεις, η ΟΚΕ καλεί την Επιτροπή να επανεξετάσει τα κριτήρια ώστε να εξασφαλισθεί ότι θα 
αποφευχθούν οι αδικίες.» 
Αιτιολογία 
Αυτοαιτιολογείται. 
Αποτέλεσμα ψηφοφορίας 
Ψήφοι υπέρ: 28, ψήφοι κατά: 57, αποχές: 14. 
Σημείο 8 
Μετά τις λέξεις «να δώσει ιδιαίτερη προσοχή στην» να προστεθεί η λέξη «τυποποίηση» και το κείμενο να 
τροποποιηθεί ως εξής: 
«να δώσει ιδιαίτερη προσοχή στην τυποποίηση της δέσμης κριτηρίων που ...». 
Αιτιολογία 
Η κύρια ανησυχία της ομάδας μελέτης, ύστερα από την επίσκεψη της στο κέντρο Socran της Λιέγης ήταν 
ότι εφαρμόζονται από τις διάφορες χρηματοδοτικές πηγές αλλά διαφορετικά κριτήρια. Η δική μας θέση είναι 
ότι πρέπει να ζητηθεί από την Επιτροπή να αναλάβει την πρωτοβουλία να τυποποιήσει τα κριτήρια για κάθε 
χρηματοδότηση. 
Αποτέλεσμα ψηφοφορίας 
Η τροπολογία απορρίφθηκε με 11 ψήφους υπέρ και πολύ μεγάλη πλειοψηφία κατά.